
Trupci za pilanu, a ispiljena drva za peć 


IMAMO DAN ŠUMA. Pi 
DO KADA ĆEMO | 


Ovih smo dana pored ostalog 
obilježili i Dan šuma. U okviru 
organiziranih akcija tim povo- 
dom zasađeno je poneko novo 
stablo, izrečena koja lijepa riječ 
o potrebi zaštite šuma i sve smo 
to uglavnom zabilježili obja- 
vom fotografija na društvenim 
mrežama. No, je li to dovoljno? 
Po svemu sudeći nije. U vrije- 
me bivšeg sustava u Radoboju 
je ,stolovao“ lugar. Bio je jedan 
od rijetkih ovlaštenih osoba, koji 
je gotovo svakog dana s puškom 
na ramenu šetao našim šuma- 
ma. Osluškivao je zvuk ,,furčeni- 
ce“, ručne pile i prasak pada sta- 
bla, jer ,motorki“ tada nije bilo 
i ubrzanim korakom krenuo u 
smjeru dolaska sumnjivih zvu- 
kova. Ne rijetko na licu mjesta 
znao je zateći osobe koje su ruši- 
le stabla bukve, hrasta, graba ili 
neke druge vrste šumskog drve- 
ća. Uslijedila je provjera imaju 
li drvosječe i potrebne dozvole i 
ruše li drvosječe stala u skladu 
s onim što u dozvoli piše i ima- 
ju li uopće potrebna odobrenja. 
U slučaju da sve to nije bilo u 
redu slijedila je prijava, sud i ne 
male kazne. Vlasnici šuma nisu 
smjeli rušiti stabla ni u svojoj 
šumi bez odobrenja i kontrole, a 
kamoli da se usude sječi u tuđoj 
šumi. Prije tridesetak godina 
došlo je novo vrijeme. Zakoni su 
promijenjeni, vlasnicima šuma 
dozvoljeno je da u njima rad što 
hoće, lugara više nema, a rezul- 
tat roga je svestrano uništava- 


RR FEEANVEI F) 
AR TLAČI 

Hoće li ovaj ljepotan uspravno stajati još koju 
godinu, a da od njega ne ostane samo panj 


nje šuma. Nekada, gotovo park 
šuma, Srrahinjčica gotovo je uni- 
štena nekontroliranom sječom. 
Tisuće više deserljernih ili sto- 
ljetnih stabala palo je pod motor- 
nim pilama i trupci su završili na 
pilanama ili kao ogrjevno drvo. 
U vrijeme povoljne cijene plina, 


ba 


TANJE JE 


MATI ŠUME? 


godišnje je iz Strahinjčice odve- 
zeno drva na stotinu traktora 
samo jednim pravcem izlaska iz 
šume, a koliko je u stvari poru- 
šenih stabala vidljivo je na šum- 
skim proplancima, koji su nekada 
bili bogata staništa raznovrsnih 
gljiva, a sada su šikare. Pitanje je 
koliko će to doprinijeti ostvari- 
vanju inicijative da se Strahinj- 
čica proglasi parkom prirode. U 
samom Radoboju svjedoci smo 
prekomjerne siječe u šumarci- 
ma iznad nogometnog igrališta 
i ispod kapelice. Ovi su šumarci 
oteti su Župi Radoboj sredinom 
četrdesetih godina prošlog sto- 
ljeća i do početka devedeseti o 
njima je brinula Šumarija. Za sve 
to vrijeme iz njih su radobojske 
žene ujesen iznosile samo otpalo 
lišće inije posječeno nijedno sta- 
blo. Vraćanjem šumaraka crkvi 
Stvar se u mnogome promijeni- 
la. Uslijedilo je rušenje stoljetnih 
hrastova i bukvi, kubici trupaca 
odvezeni su uglavnom u nepo- 
znatom pravcu, nešto je dodu- 
še dasaka vraćeno s namjerom 
korištenja u crkvenim objektima, 
a da sve nije bilo u skladu s pro- 
pisima dokaz su i određene pre- 
kršajne prijave. Radobojski list 
je sa svrhom zaštite prirodnog 
bogatstva našeg kraja u svojem 4. 
broju, 15 svibnja 2008. godine na 
12 strani objavio tekst pod naslo- 
vom ,Milenijski hrastovi“ kojeg 
u cijelosti prenosimo i u ovom 
broju. (Tekst V. Rihrar, slike: V.R. 
i Općina Radoboj) 

MILENIJSKI HRASTOVI 


»-..Reci mi oh reci majko, sto- 
ji li još uvijek naš hrast pod kojim 
sam cvijeće brao i nosio tebi na 
dar?“ - refren je to jedne od pri- 
je četrdesetak godina popularne 
meksičke pjesme na ovom našem 
području. No, nećemo o hitovima 
šezdesetih godina prošlog stolje- 
ća već o ,Njegovom veličanstvu“ 
stoljetnom hrastu. Prošlost odre- 
đenog područja ne predstavljaju 
samo građevine i ljudi tu se sva- 
kako moraju ubrojiti i razne vrste 
bilja, drveća, životinja...Za veći- 
nu mještana Radoboja, Jazvina, 
Radobojskog Orehovca, Radoboj- 
skih Brega i drugih naselja gotovo 
su neprimjetno svoj životni vijek 
završila dva ,starca“ u dvorištu 
gospodina Malogorskog u Jazvina- 
ma, točnije na ,Marofu“. Radi se o 
hrastovima koji su tu prema proci- 
jeni stručnjaka iznikli prije više od 
tisuću godina. Kada bi znali govo- 
riti, kakvi bi to bili svjedoci proš- 
losti? Srušili su se od starosti, a 
struka kaže: ,Hrast može živjeti i 
do tisućučetiristo godina“. Dok se 
druge sredine brinu o takvim i slič- 
nim prirodnim fenomenima i kori- 
ste ih za svoju promidžbu za nas 
je normalno da se stoljetno sta- 
blo pod teretom vremena sruši- 
lo i nema ga više. Dokaz da je na 
ovom našem području, davno pri- 
je nas bila velika hrastova šuma još 
uvijek stoji u Jazvinama, gdje je na 
samom zavoju ceste još uvijek ,živ“ 
jedan primjerak stoljetnog hrasta, 
a drugi se primjerak ,dobro drži“ u 


Stari hrast u Marofu 


Velikoj Vesi. Pored toga u samom 
Radoboju postoje dvije manje 
šume u kojima ima nekoliko dese- 
taka primjeraka hrasta kakav se u 
našoj zemlji vjerojatno može vidjeti 
još jedino u Slavonskim šumama. 
Posljednjeg desetljeća i u šuma- 
ma pokraj nogometnog igrališta i 
onoj na drugoj padini brijega pre- 
ma groblju palo je desetak više- 
stoljetnih stabala hrasta, ali ovaj 
put ne od starosti već od motor- 
ne pile. Vjerujemo da su i oni došli 
pred kraj svog životnog vijeka i da 
je dobro da se njihovo drvo iskoristi 
za korisne svrhe kako bi dokazali da 
nisu stotinama godina uzalud tro- 
šili zemlju, zrak i vodu. No valjalo 
bi razmisliti o mogućoj zaštiti poje- 
dinih stabala hrasta i drugog drve- 
ća, jer oni su ipak svjedoci minulih 
vremena, a škola bi mogla pokre- 
nuti akciju sakupljanja plodova 
stogodišnjak i sadnjom žira stvoriti 
nove biljke koje bi živjele na ovom 
našem području i onda kada nikog 
više od nas neće biti. Kao primjer 
zaštite određenog stabla je ,Gup- 
čeva lipa“ u Donjoj Stubici koja se 
po starosti ne može nositi s našim 
radobojskih hrastom, jer lipa može 
doživjeti tek do osamsto godina, a 
za nju se brinu znanstvene insti- 
tucije, pa se prišlo čuvanju njezi- 
na ,klona“i sadnice nastale od nje 
prodaju se po prilično visokoj cijeni. 
P.S. U međuvremenu svoj je kraj 
doživio i hrast na zavoju u Jazvi- 
nama, nije izdržao nalet vjetra i 
srušio se. 


Stari hrast u Jazvinama 

Uz nogometaše tijekom godine u najvećem broju prigoda možemo vidjeti nastupe Radobojskih mažoretkinja 


ZA SUFINANCIRANJE UDRUGA GRAĐANA U OBLASTIMA 
SPORTA, KULTURE, SOCIJALNO - HUMANITARNOG RADA 
I POLJOPRIVREDE IZ PRORAČUNA OPĆINE RADOBOJ U 
2022. GODINI IZDVAJA SE UKUPNO NESTO MANJE OD 


160.000 KUNA 


NAJVIŠE SREDSTAVA 
UDRUGAMA iZ 
OBLASTI SPORTA 


Uz sve ostale obaveze Općina 
Radoboj svake godine u svojem 
proračunu osigura znatna sred- 
stva za sufinanciranje udruga 
građana. Tako je u proračunu za 
2022. godinu odvojeno ukupno 
357.000 kuna. Nakon objavlje- 
nih natječaja i poziva za pod- 
nošenje zahtjeva donijete su 
odluke tko može računati na 
koji iznos. Tako će Nogometni 
klub Radoboj, koji okuplja sto- 
tinjak registriranih nogometa- 
ša i sudjeluje u redovitim natje- 
canjima dobiti 219.000, Klub 
padobranskog letenja Jastreb 
11.000, Lovačko društvo Stra- 
hinjčica 7.000, športske udruge 
građana ,Josip Poljak“ Radoboj- 
ski Bregi, Športska udruga Gor- 
nja Šemnica i Športska udruga 
Radoboj dobit će 15.000 kuna, 
odnosno svaka po 5.000 kuna, 
a Hrvatsko planinarsko društvo 
Radoboj 8.000 kuna. Kultur- 
no umjetničko društvo ,,Zag0- 
rec“ Radoboj u čijem sastavu 
djeluju i Radobojske mažoret- 
kinje može računati na 30.000 
kuna, Limena glazba ,Mirna“ 
dobit će 4.000 kuna, a Lime- 
na glazba ,Radobojska zvo- 
na“ 2.000 kuna. Društvo ,Naša 
djeca“ za sufinanciranje svo- 


jih djelatnosti primit će 27.000 
kuna, a ŠKD »Radobojska kubu- 
Ia“ 2000 kuna. Umirovljenici 
koji se okupljaju pri Općinskoj 
udruzi umirovljenika ,Radoboj- 
sko srce“ imat će za organizaci- 
ju svojih aktivnosti na raspo- 
laganju 12.000 kuna općinskog 
novca, Udruga branitelja i vete- 
rana vojne policije iz Domovin- 
skog rata dobiva 3.000 kuna, 
Udruga hrvatskih vojnih inva- 
lida Domovinskog rata Krapi- 
na 2.000 kuna, Udruga slijepih 
KZŽ i Društvo osoba oštećena 
sluha Krapina po 1.000 kuna. 
Tu su i Udruga osoba s inrelek- 
tualnim teškoćama Krapina s 
3.000 kuna, Udruga privatnih 
šumovlasnika ,,Breza“ s 6.000 
kuna i Udruga vinogradara i 
vinara ,Radobojski pajdaši“ s 
4.000 kuna. Budući da Općina 
Radoboj, kao što se vidi izdvaja 
značajna sredstva za rad broj- 
nih udruga bilo bi dobro kada 
bi recimo u tjednu kada Općina 
obilježava svoj dan imali priliku 
vidjeti i neki zajednički nastup 
svih tih udruga, što svakako ne 
umanjuje njihov cjelogodišnji 
doprinos organizaciji i sudjelo- 
vanju brojnih članova u razno- 
vrsnim aktivnostima. (V.R.) 

Nakon planinarenja od Radoboja do Planinarskog doma na Strahinjčici dobro je došla okrjepa i odmor 


Povodom Međunarodnog dana planinara, mladež HDZ-a Općine Radoboj organizirala je pohod na Strahinjčicu 


SVE VIŠE MLADIH PLANINARA 


U subotu 12. ožujka Mladež HDZ-a Općine 
Radoboj organizirala je pohod na Strahinjči- 
cu povodom Međunarodnog dana planina- 
Ta. U Radoboju su se okupili mladi iz općin- 
skih i gradskih organizacija Mladeži HDZ-a 
Krapinsko-zagorske županije. Uz dobrodoš- 
licu koju su im priredili predsjednik Mlade- 
ži HDZ-a Radoboj Tin Macan i predsjednik 
Općinske organizacije HDZ-a Marija Ora- 
ić, mladi su uživali pješačeći od Radoboja 


do Planinarskog doma na Strahinjčici. Uz 
stručno vodstvo Ozrena Roce upoznati su 
s dražima boravka u prirodi, a uz okrjepu 
završili su ugodno druženje. Pozdravljaju- 
ći prisutne, predsjednik OO HDZ-a Radoboj 
Matija Oraić, naglasio je kako se današnji 
mladi brzo prilagođavaju, tehnološkim i glo- 
balnim promjenama i svojim načinom pri- 
stupu živorvu, svijet gledaju drugačijim oči- 
ma. Od mladih se očekuje da budu među 


onima koji predlažu rješenja za rješavanje 
izazova u društvu i da odigraju u tome snaž- 
nu ulogu, naglasio je Oraić. Predsjednik Mla- 
deži HDZ-a Radoboj Tin Macan, izrazio je 
zadovoljstvo što mladi imaju veliku podršku 
kako općinske tako i županijske organizacije 
HDZ-a i što im se otvara mogućnost izraža- 
vanja entuzijazma i sudjelovanja u stvara- 
nju uvjeta za unapređenje i razvitka druš- 
tva u cjelini. 


Ana Broz i Tin Macan iz Radoboja 
predstavljali Krapinsko-zagorsku 
županiju na Koordinaciji savjeta 
mladih u Dubrovniku 


Predstavnici mladih iz Krapinsko-zagorske županije od 4. do 6. ožujka 
2022. sudjelovali su na 15. Koordinaciji Savjeta mladih RH u organizaciji 
Savjeta mladih Dubrovačko-neretvanske županije u Dubrovniku. Iz svake 
županije sudjelovala su po tri člana, predstavnika Savjeta mladih. Našu 
županiju predstavljali su članovi mladih KZŽ, članovi Savjeta mladih Općine 
Radoboj Ana Broz i Tin Macan, te predsjednik Savjeta mladih KZŽ, Hrvo- 
je Novak.Na početku Koordinacije mladima iz cijele Hrvatske obratili su se 
dužnosnici Gradskog vijeća Dubrovnik, a u nastavku su slijedila brojna pita- 
nja te zaključci koji su mladi međusobno dijelili i raspravljali. Teme sjednica 
su bile: Kreiranje prilika za mlade kroz obrazovanje i mjere zapošljavanja, 
Nacionalni koncept jedno zdravlje. Na sjednici su izabrali novog glavnog 
tajnika i međunarodnu tajnicu koordinacije Savjeta mladih Hrvatske. Mladi 
su uz rješavanje svojih pitanja imali i vremena za razgledavanje Dubrovni- 
ka, Srđa, Pelješkog mosta, Stona i Stonske solane. 


STARA HIŽA- 
NOVI KROV 


Članovi Športsko kulturne udruge građana ,Josip Poljak“ 
još su se jednom iskazali radom i druženjem. Opći- 
na Radoboj nabavila je potrebni materijal, a ,,Bregovča- 
ni“ su se primili posla. Na krovu ,,Stare hiže“ zamijenili 
su dotrajali crijep novim i tako osigurali cijeli objekt od 
prokišnjavanja. Kao i obično akcija je protekla u dobrom 
raspoloženju i druženju.Inače , uskoro se očekuju i novi 
radovi. Radi se o ideji da se proširi nadstrešnica, uredi 
dvorište i igralište te proširi parkiralište. U izradi je teh- 
nička dokumentacija i sređuju se ostali papiri, a sam pro- 
jek prijavljen je na natječaj kako bi se osigurala potrebna 
sredstva. 

KAD SE PRAVE 
RUKE SLOZE 


UREĐENJE ,RADOBOJSKOG TRNACA“ 


Trudom, voljom, snagom i zajedničkim radom Općine Radoboj, Javne usta- 
nove ,Zagorje zeleno“ te članova Hrvatskog planinarskog društva Radoboj 
provedena je akcija uređenja sad već dobro poznatog radobojskog ,Rado- 
bojskog trnaca“. U svrhu pripreme za toplije vrijeme i novu bogatu sezonu, 
djelatnici Općine Radoboj u suradnji s Javnom ustanovom ,Zagorje zeleno“ 
obavili su radove na trnacu: obrezivanje voćaka, čišćenje i uređivanje sta- 
ze, uređenje prostora oko nadstrešnice, orezivanje starih stabala u trnacu, 
okapanje perunika koje svako proljeće svojim mirisom i bogatim cvjetovima 
čine boravak u trnacu ugodnijim i ljepšim, te odlaganje lišća na biootpad. 
Danas kad se njihov broj znatno smanjio i raznovrsnost u prirodi je narušena, 
na travnjačke voćnjake, u Radoboju se gleda na poseban način. Travnjački 
voćnjaci dio su tradicionalnog ruralnog krajobraza područja. Kao poseban i 
važan dio okoliša, oni tvore jedinstvena staništa za mnogobrojne vrste živo- 
tinja koje su načinom života vezane uz kulturni krajolik. Radobojski trnac je 
dosad služio i za održavanje manifestacija, edukacije do društvenih okuplja- 
nja u organizaciji lokalne zajednice, te Javne ustanove, sve u svrhu podiza- 
nja edukativne i rekreativne funkcije lokalne zajednice. Namjera je sačuva- 
ti autohtonu prirodnu baštinu, a time upoznati one najmlađe nekadašnjim 
načinom uzgoja voća, prirodnim bogatstvima radobojskog kraja i važnošću 
očuvanja prirode i prirodne bioraznolikosti. Također, u samom trnacu nalazi 
se početna točka Planinarsko poučne staze ,Putovima orhideja“ koja se pro- 
stire na 16 kilometara duge staze na Strahinjčici, a u njegovoj neposrednoj 
blizini nalazi se i moderno odmorište za bicikliste. Radobojski trnac je zami- 
šljen kao mjesto okupljanja mještana za druženje na otvorenom, a svaki 
posjetitelj moći će kvalitetno provesti vrijeme u prirodnom okruženju. Iz svih 
navedenih razloga, Radobojski trnac danas, nezaobilazna je lokacija stanov- 
nika Radoboja, mjesto edukacije i rekreacije, u kojem se isprepliću tradicija i 
moderni sadržaji te se vide snažne polazišne smjernice za budućnost i razvoj. 
(tekst: B. Oslić, slike: Općina Radoboj) 


Uređen izvor vode u šumi uz cestu prema Očuri 


Mladež HDZ-a Općine Radoboj obilježila Svjetski dan 
planinarstva, Svjetski dan voda i Dan planeta Zemlje 


BRINU O PRIRODNIM 
VRIJEDNOSTIMA 


S obzirom na sve veće zagađe- 
nje okoliša, Mladež HDZ-a Opći- 
ne Radoboj povodom Svjetskog 
dana voda, koji se obilježava 22. 
ožujka, provela je akciju uređe- 
nja jednog radobojskog izvora 
čime su članovi i članice željeli 
ukazati na važnost zaštite pri- 
rode. Radobojska mladež kroz 
čitavu godinu provodi brojne 
aktivnosti i akcije kojima želi 
podići svijest građana, posebno 
mladih o očuvanju okoliša, a s 
obilježavanjem Svjetskog dana 
voda krenuli su u petak, 18. 
ožujka. Kako je pojasnio pred- 
sjednik Mladeži Tin Macan, 
riječ je o izvoru kojeg je uredio 
io njemu se brine Mirko Tepuš, 
a nalazi se u šumi između Gor- 
jana Sutinskih i Očure. Gospo- 
din Mirko je, kako kaže ,rupu“ iz 


koje izvire vode iz ljubavi preu- 
zeo i uredio krajem 2011. godine 
iod tada brine o održavanju ove 
znamenitosti o kojoj se barem 
za sada malo zna. Kako su mladi 
obećali da će od sada oni brinu- 
ti o tom lokalitetu za pretposta- 
viri je da će njegov obilazak biri 
uvišten u trasu razgledavanja 
ostalih prirodnih vrijednosti 
Strahinjčice. 

- Izvor su, mladi tijekom akcije, 
očistili, prebojili ogradu, posa- 
dili cvijeće i tako mu dali novo 
ruho, a to će raditi i kroz čitavu 
godinu kako bi doista dali svoj 
skromni doprinos zaštiti priro- 
de - rekao je Macan, te dodao 
kako bi svi ljudi općenito treba- 
li pridati više pažnje očuvanju 
okoliša. Tekst: V. Rihrar, slike: T. 
Macan 


Očito zadovoljstvo nakon dobro obavljenog posla 


=- 


Iganizacija = raznovr- 

snih dinamičnih i edu- 

kativnih aktivnosti 

koje potiču na druže- 
njeizabavu, učenje i rekreaciju u 
poticajnom okruženju gdje se u 
prvi plan stavljaju potrebe i želje 
polaznika. Ukratko, navedeno 
predstavlja definiciju socijalno 
osviještenog projekta Općine 
Radoboj ,Akrtivni i nakon 65-e!“ 
Projekt je namijenjen osobama 
s navršenih 65 i više godina, ali 
i svim drugima koji žele iskori- 
stiti priliku i time unijeti malo 
dinamike u svoju svakodnevi- 
cu. Projekt se financira sredstvi- 
ma Europskog socijalnog fonda, 
u okviru Operativnog programa 
»učinkoviti ljudski potencijali“ u 
iznosu od 1.476.024,37 kuna. Uz 
Općinu Radoboj kao nositelja, 

u realizaciji aktivnosti sudjelu- 
ju i partneri Centar za socijalnu 
skrb Krapina, Gradsko društvo 
Crvenog križa Krapina i Muzej 
Radboa. 


Za svakoga ponešto 


Sve akrivnosti koje se organi- 
ziraju imaju zajedničku pove- 
znicu, a to je pružiti svojevrsni 
polišon u svrhu povezivanja, 
zbližavanja i usrećivanja starijih 
osoba. Sukladno tome, izrađuje 
se mjesečni raspored aktivnosti, 
gdje polaznici na vrijeme mogu 
doznati o predviđenim radioni- 
cama i terminima održavanja 
pojedine radionice. Svaki tje- 
dan polaznici imaju na raspo- 
laganju određene aktivnosti u 
kojima mogu sudjelovati. Sudje- 
lovanjem u radionicama pola- 


znicima se pruža prilika da budu 
kreativni, da vježbaju, ali i da 
prikažu svoje kulinarsko umi- 
jeće. Nastavno tome, program 
kreativnih radionica prilagođa- 
va se željama polaznika. Uz omi- 
ljenu aktivnost polaznika izrade 
ukrasnih memorabilija od per- 
lica u vidu narukvica i ogrlica, 
ali i onih s vjerskim motivima, 
gdje se izrađuju anđeli, vrijedne 
ruke naših kreativaca izrađu- 
ju i heklane košare za ključeve, 
ali i uzorke domaćih živorinja, 
gdje do izražaja dolazi njihova 
strpljivost i vještina. Također, 
za potrebe kreativne radionice 
pribavljene su i razne društvene 
igre, tako da zainteresirani mje- 
štani koji vole društvo i natje- 
canje, mogu doći na kartanje ili 
partiju šaha. U sklopu kreativ- 


KLJUČITE SE | KORISTITE POGODNO: 


nih radionica, organiziraju se i 
kulinarske radionice čija slastica 
ili jelo pridonosi radnoj atmos- 
feri na radionici i pozitivno 
utječe na kreativnost polazni- 
ka. Svaki tjedan organizira se i 
sportsko-rekreativna radionica 
gdje polaznici uz stručni nadzor 
trenera izvode vježbe mobilno- 
sti i snage, te korekrivnu gimna- 
stiku, ali i uče o tajnama tehnike 
nordijskog hodanja. 


Informatičke radionice 
izanimljiva edukativna 
predavanja 

Program informatičkih  radi- 
onica uključuje savladavanje 
osnovnih vještina korištenja 
tableta i laptopa s naglaskom na 
mogućnosti koje su dostupne 
na Internetu, ponajviše usmje- 

STI PROJEKTA AKTIVNI | NAKON 65-E! 


Iene na informiranost i pretra- 
$u sadržaja, ali i komunikaciju s 
udaljenim članovima obitelji. 

U suradnji s partnerom na pro- 
jekru, Gradskim društvom Crve- 
nog križa Krapina, te tvrtke 
Salvus d.0.0., održano je eduka- 
tivno predavanje na temu ,,Pri- 


mjena medicinskih i ortoped- 
skih pomagala“ Predavanje je 
naišlo na pozitivan odaziv pola- 
znika, a poslužilo je povećanju 
informiranosti o najnovijim 
aktualnostima iz navedenoga 
područja. Svim zainteresiranim 
65+ mještanima dostupna je i 


aj AKTIVNI I 


NAKON 65-€! 


usluga kupanja u Vodenom par- 
ku “Aquae Vivae" u Krapinskim 
Toplicama, s uključenim prije- 
vozom. Usluga kupanja uključu- 
je igimnastičke vježbe u bazenu, 
a predviđeno trajanje boravka u 
Toplicama je tri sara. 


Mjerenje krvnos tlaka i šećera 
Jednom mjesečno, u suradnji s 
patronažnom sestrom organi- 
zira se besplatno mjerenje krv- 
nog tlaka i šećera, gdje polaznici 
mogu u razgovoru sa stručnom 
osobom, dobiti vrijedne nutri- 
tivne i zdravstvene preporuke. 


Kino i kazalište 

ususret GFUK-u 

Kao odmak od ozbiljnih tema, 
organiziranje odlaska u kino i 
kazalište predstavlja dodatnu 
aktivnost dostupnu polaznici- 
ma za njihovu zabavu i rekrea- 
ciju. Svi zainteresirani mogu se 
predbilježiti za navedene akriv- 
nosti u travnju, a u uslugu će 
biri uključen i prijevoz. 
Polaznici radionica na raspola- 
ganju imaju i besplatne uslu- 
ge frizera i fizioterapeuta, a u 
planu je i organizacija izleta u 
Sisačko  moslavačku  župani- 
ju, koji će uključivati razgle- 


Europska unija 
Zajedno do fondova EU 


davanje kulturnih i prirodnih 
znamenitosti Lonjskog polja. 
Projekt će zavišiti 21. srpnja 
ove godine, dakle, preostalo je 
nekoliko mjeseci do njegovoga 
završetka, ali svi koji još nisu, 
stignu se uključiti u akrivno- 
sti i postati dio ove hvalevri- 
jedne priče. Sve aktivnosti koje 
se organiziraju su besplatne i 
namijenjene su rekreaciji, zaba- 
vi i povezivanju polaznika. Tako 
se održavaju stara prijateljstva, 
ali i stvaraju nova, gdje upra- 
vo radionice i predavanja služe 
kao poligon za povezivanje lju- 
di sa sličnim interesima i nači- 
nom razmišljanja. Radionice se 
održavaju u prostoru DVD-a u 
Radoboju. Sukladno preporu- 
kama, prostor održavanja radi- 
onica redovito se provjetrava, a 
nakon svake radionice dezinfi- 
ciraju se radne površine i toalet. 
Za korištenje dostupnih usluga 
i predbilježbu na radionice, svi 
zainteresirani mogu kontakti- 
rati voditelja dnevnih akrivno- 
sti projekta Alena Srrahineca, 
na broj 099/346 9009, a ostale 
informacije o projektu dostupne 
su na internetskoj stranici Opći- 
ne Radoboj www.radoboj.hr i na 


društvenim mrežama. 
EUROPSKI STRUKTURNI E D 
BA INVESTICIJSKI FONDOVI UČINKOVITI 
LJUDSKI 


F | POTENCIJALI 


Ovako radobojski planinarski dom izgleda iz zraka 


U SUBOTU 19. OŽUJKA 2022. OBILJEŽEN JE ZAVRŠETAK RADOVA UREĐENJA PLANIN 

Od rudarskog postrojenj 


Na mjestu gdje se nekada nala- 
zilo vanjsko postrojenje ugljeno- 
kopa ,Mirna“ kod zaselka Crne- 
ki danas se nalazi lijepo uređen 
planinarski dom. Do zatvara- 
nja ugljenokopa na tom se mje- 
stu nalazila polazna točka žiča- 
re kojom je ugljen iz Radoboja 
prevožen do željezničke stanice 
u Krapini. Uz parno postroje- 
nje postojao je i bazen u kojem 
se nalazila voda potrebna za 
funkcioniranje pogona. Prestan- 
kom rada rudnika žičara i osta- 
la postrojenja demontirani su i 
poslani u druga središta, gdje su 
rudnici i dalje djelovali. Ostao je 
samo betonski bazen kojeg su 
mladi Radoboja godinama puni- 
li vodom iz obližnjeg izvora i u 
ljetnim mjesecima koristili za 
kupanje. Krajem sedamdesetih 
godina prošlog stoljeća radoboj- 
ski lovci odlučili su na teme- 
ljima bazena sagraditi lovački 
dom. Bazen je tako postao pri- 
zemlje, na kojem je nadograđe- 
na još jedna etaža novog lovač- 
kog doma. Uz samu zgradu bila 
je uređena streljana za gađanje 
glinenih golubova i uzgajalište 


fazana. No vremena su se pro- 
mijenila. Lovci su prišli izgrad- 
nji novog lovačkog doma iznad 
zaselka Malogorski pa su zgradu 
onog kod Crneka iznajmili jed- 
nom privatnom poduzetniku za 
bravarsku radionicu. Prestan- 
kom obavljanja ove djelatno- 
sti zgrada je ostala napuštena, 
pa je Općina Radoboj donijela 
odluku da je otkupi od lovačkog 
društva i privede novoj namje- 
ni. Uslijedilo je pripremanje 
potrebne dokumentacije, kako 
za dobivanje potrebnih sredsta- 
va tako i za samo uređenje ovaj 
put planinarskog doma. Zahva- 
ljujući dobro pripremljenom 
projektu osigurana su sredstva 
iz raspoloživih fondova i priš- 
lo se izvođenju radova. Uku- 
pno je za uređenje i opremanje 
bilo potrebno 5.853.340 kuna 
i sada Radoboj ima smještajni 
prostor za 60 osoba. U samom 
domu uređeno je i opremlje- 
no osam šestokrevetnih i šest 
dvokrevetnih soba sa sanitar- 
nim čvorovima i tuševima, a tu 
su i druge potrebne prostorije 
od kuhinje do ostalih potrebnih 


Na Radobojskoj obilaznici ima niz zanimljivih objekata 


sadržaja. Nakon uređenja sta- 
re općinske zgrade, stare ško- 
le, školskih stanova i drvarnice, 
te stare kuće u centru Radobo- 
ja, gdje su danas smješteni: Jav- 
na ustanova za zaštitu prirode 
KZŽ, Ljekarna, uskoro i pošta, 
Hiža zagorskih štruklji, Muzej 
Radboa i Zavičajna zbirka, Hiža 
vinove loze, općinska uprava i 
Centar prirode ,,Zagorje zeleno“ 
dovršen je eto još jedan, kako to 


kaže općinski načelnik Anđel- 
ko Topolovec, bitan i važan 
projekt za Radoboj. Pozdravlja- 
jući oko 200 prisutnih na služ- 
benom otvaranju Planinarskog 
doma, načelnik, Anđelko Topo- 
lovec pored ostalog naglasio je: 
- Derutni lovački dom otkupili 
smo od lovaca, napravili jedan 
kvalitetan plan i pretvorili ga u 
planinarski dom sa 60 kreveta 
uz sufinanciranje Europske uni- 

Planinari i ostali prisutni na otvaranju Planinarskog doma Radoboj 


ARSKOG DOMA | OBJEKT JE UZ SVE POTREBNE DOZVOLE OTVOREN ZA KORIŠTENJE 


ja do planinarskog doma 


Anđelko Topolovec: Ovaj objekt nam je pun pogodak 


je. Nastavak je to ostvarivanja 
dobrih projekata na revitaliza- 
ciji starih zgrada i određivanja 
njihove nove namjene. Radoboj 
otvaranjem ovog doma dobiva 


Marija Poljak: Imamo sve što nam je potrebno za 
ugodan boravak planinara u našem kraju 
potrebne smještajne kapacite- 
te za buduće posjetitelje našeg 
kraja, prije svega planinara, a 
što nam potvrđuju i dosadaš- 
nje reakcije Hrvatskog plani- 


narskog saveza i brojnih plani- 
narskih društava čiji su članovi 
i ovom prilikom u našoj sredi- 
ni. Zahvaljujem im svima na 
podršci sa željom da se ugodno 
osjećaju obilazeći predivne pre- 
djele naše Općine. Predsjednica 
HPD-a Radoboj, Marija Poljak, 
nije krila zadovoljstvo naglasiv- 
ši: - Dom nam puno znači jer 
sada imamo mogućnost pozva- 
ti brojna planinarska druš- 
tva da njihovi članovi dođu u 
naš kraj, jer tu uz planinarenje 
našim posebnim stazama ima- 
ju gdje prespavati, nešto poje- 
sti i popiti i svi se zajedno pro- 
veseliti. Jednom riječju _ Dom 
ima sve što nam je potrebno, a 
članovi HPD-a Radoboj nasto- 
jat će da što bolje organiziraju 
boravak svim  zainteresirani- 
ma u našem Radoboju. Nakon 
obilaska ,Radobojske obilazni- 
ce“ planinari iz HPD Kunagora 
Pregrada, HPD Lipa Sesvete, PD 
Zagorske steze, PD Strahinjčica 
Krapina, HGSS Zlatar Bistrica, 
PD Zaprešić, PD Husni Đurma- 
nec, PD Špica Lepoglava, PK Iva- 
nec, PDS društva prijatelja pla- 


Predsjednica Marija Poljak uz otvaranje Doma dobila 
i poklon 


nina Ivanić Grad, HPD Malečka 
iz Kaštela i HPD Radoboj nasta- 
vili su druženje na prostoru kod 
novootvorenog doma uz okre- 
Pu i nastupe Puhačkog orkestra 
Radboa i Radobojskih mažor- 
erkinja. (Tekst: V.R. slike: HPD i 
Općina Radoboj) 


IZ DJEČJEG VRTIĆA ,,ŠKRINJICA“ RADOBOJ 


PRVI DAN PR 

BORAVAK U RADOBOJSKOM TRNACU 


Vrtićke aktivnosti proširene su 
ina aktivnosti na nivou lokalne 
zajednice gdje djeca u suradnji s 
Općinom i Javnom ustanovom 
»Zagorje zeleno“ sudjeluju u 
sadnji drveća kao i brizi o njemu. 


Tako su u akciji ,Posadi drvo, ne 
budi panj“ posadili stabla lješ- 
njaka, a povodom Dana šuma 
provjerili njihov rast i napredak. 
Djeca su zalijevala stabla te je 
svako dijete posvojilo jedan lješ- 


njak koji sada nosi njegovo ime, 
a samim time i upućuje na pra- 
ćenje u budućnosti. Radoboj- 
ski trnac općenito je omiljeni 
kutak naših vrtićanaca koji mu 
vole dolaziti u posjet, istražuju 
njegov biljni i životinjski svijet, 
mirise, osluškuju cvrkut ptica, 
odlaze na igralište i kvalitet- 
no istražujući provode vrijeme 
u prirodi. Osim posjeta trnacu, 
djeca srednje i starije skupine 
prošetala su i do obližnje šume 
i potoka. Osluškivali su zvu- 
kove prirode, istraživali koru 
raznog drveća, uočavali sličnosti 
i razlike, grlili stabla, proučava- 
li stanovnike šume, razgovarali 
o važnosti šuma i voda, naučili 
što se ne smije raditi i napravili 
mini piknik, te tako ujedno obi- 
lježili i prve predivne proljetne 
dane. 


ooo ooonooooocenoococonoococnooooaoooooconooncecooeoceoooonoooocaooocanocoonooooccococococoocccnnococcacococccooocncococeccco 


OSNOVE 


KO 


ra :4 

Pripremila: Ivana Žlabur 


ETSKI DAN ŠUMA I VODA 


Povodom Svjetskog dana šuma i voda, 
te prvog dana proljeća, ožujak su 
mališani iz Dječjeg vrtića ,Škrinjica“ 
posvetili mnogim ekološkim akriv- 
nostima s ciljem bogaćenja iskustva i 
znanja djece o prirodi, biljnom i živo- 
tinjskom svijetu, važnosti očuvanja 
šuma i voda, te ekološkoj održivosti. 
Izradili su plakat na temu važnosti 
šuma za naša pluća, važnosti svake 
kapljice vode za naš život, slikali šumu 
i vodu temperom, radili eksperimente 
na temu prohodnosti vode, plovnosti 
te iste količine vode u bocama rarzliči- 
Tog oblika, kućice za price, istraživali 
enciklopedije i čitali priče. 


Es 
cr 
NE 


ose | srefost a VN 


"rak. kB 


\NA 
ROLA 


Naše ,Žabice“i ,T igrići“ izradili su 
drveće, aplikacije šume i šumskih 
životinja, brlog kao i potočić koji 
prolazi šumom. Uvrstili su šume- 
ne figure šumskih životinja, te se 
ovo stvaranje pretvorilo u omilje- 
ni kutak za igru. U sve je unese- 
na i ekološka dimenzija izradom 
i postavljanjem mini kontejnera 
za razvrstavanje otpada u žutoj, 
plavoj i zelenoj boji. Ovdje su dje- 
ca učila o važnosti razvrstavanja 
otpada kao i recikliranju. Tim za 
ekologiju u vrtiću osnovao je dječ- 
ju eko patrolu, koja brine i redovi- 
To provjerava čistoću u posrednoj 
ineposrednoj blizini vrtića. Patro- 
la također brine i o biljkama oko 
vrtića, redovito ih zalijeva i prati 
njihov rast. Uređen je povrtnjak 
u kojem su prošle godine ubira- 
li razne plodove, no ove godine 
odlučili smo ga pretvoriti u cvjet- 
njak. Zasadili smo razne vrste cvi- 
jeća koje ćemo sada redovito zali- 
jevatii pratiti. 


12 

NOVOSTI IZ OSNOVNE ŠKOLE 


SIDE KOŠUTIĆ U RADOBOJU 


NOVI GOLOVI NA ŠKOLSKOM 
IGRALIŠTU U RADOBOJU 


Na školskom igralištu u Radoboju 
montirani su novi golovi. Zahva- 
ljujući donaciji Krapinsko-zagor- 
ske županije stari i dotrajali golovi 
zamijenjeni su novima koji zado- 
voljavaju sve sportske i sišurno- 
sne standarde. Pozivamo naše 
učenike, ali i sve mlade sportaše 
da golove koriste sukladno nji- 
hovoj namjeni te na njih pripaze 
kako bi što duže potrajali. 


Dražen Gerić, ravnatelj 


41 


"ŠKOLSKI ORMARIĆI ZA MOJU ŠKOLU - 


PROJEKT MAGDALENE TEPUŠ 


U Poduzetničkom centru Krapin- 
sko-zagorske županije u Krapini 16. 
ožujka 2022. godine održana je sve- 
čanost potpisivanja ugovora u sklo- 
pu javnog natječaja za participativni 
dječji proračun Krapinsko-zagorske 
županije. Magdalena Tepuš, učenica 
4.c razreda Osnovne škole Side Košu- 
tić Radoboj, imala je odličnu ideju te 
je na natječaj prijavila projekt pod 
nazivom “Šareni ormarići za moju 
školu". Tim projektim zamijenili bi se 
dotrajali ormarići i vješalice u hod- 
niku škole u Šemnici Gornjoj novim, 
modernim i šarenim školskim orma- 


rićima. Ideja naše Magdalene bila 


je da svaki učenik ima svoj ormarić 
u kojem može ostaviti jaknu, cipele 
i osobne stvari. Na natječaj su pri- 
stigle 23 prijave, a dječji načelnici/e i 
gradonačelnici/e odabrali su 12 pro- 
jekata koji će se financirati od strane 
Krapinsko-zagorske županije. Mag- 
dalenin projekt našao se među oda- 
branima i osvojio 5. mjesto. Zahva- 
ljujemo našoj Magdaleni na izvrsnoj 
ideji i projektu, a Krapinsko-zagor- 
skoj županiji na mogućnosti da djeca 
vlastitim zamislima i inicijativama 
mijenjaju svijet oko sebe na bolje. 


Dražen Gerić, ravnatelj 


Pripremila: 
Jasenka Marmilić 


120. OBLJETNICA 


ROĐENJA SIDE KOŠUTIĆ 


Ove godine obilježavamo 120. 
obljetnicu rođenja Side Košu- 
Tić. Tim povodom naš rradi- 
cionalni recital pjesama Side 
Košutić održali smo 18. ožuj- 
ka na pomalo neobičan način 
— u online obliku u suradnji s 
OŠ Augusta Cesarca u Krapini. 
Izazovni uvjeti s kojima se već 
neko vrijeme nosimo, iznjedrili 
su ideju povezivanja naše škole 
i OŠ Augusta Cesarca u Krapini 
povodom Dana Side Košutić. Na 
inicijativu knjižničarke Jasen- 
ke Marmilić i uz spremnost na 
suradnju kolegice knjižničar- 
ke Gordane Gregurović Petro- 
vić, realizirali smo online reciral 
Sidinih pjesama. Susret je osmi- 
šljen kao prilika za povezivanje 
i upoznavanje učenika, ostva- 
rivanje suradnje te promicanje 
Sidinog djela. Putem Zoom plat- 
forme učenici su se upoznali sa 
Sidinim životom i djelom, čitali 
Sidine pjesme posvećene ljuba- 
vi prema prirodi i zavičaju, duši 
i duhovnosti te razmišljanjima. 


Sudjelovali su u kvizu te izrazi- 
li dojmove sa susreta i poslušali 
snimku Sidine Pjesme u izvedbi 
zbora Vrijeskice na jednom od 
proteklih recitala. Iz naše ško- 
le u susretu su sudjelovali uče- 
nici 7b, 8.a i 8.b razreda: Mateo 
Fruk, Filip Šalković, Edi Rano- 
gajec, Sara Inkret, Maja Škrlec 
i Petar Grmovšek. Prezentaci- 
ju o Sidi Košutić izradio je Roko 
Roca. Iz OŠ A. Cesarca sudjelo- 
vali su učenici: Lana Družinec, 
Nika Bajić, Leon Leljak i Vedran 
Pavić. Vedrina i nježnost Side 
Košutić opet je pronašla put do 
naših duša: potaknula je dvije 
kolegice da zajedno naprave dio 
svog posla, povezala je učenike 
dviju škola i obogatila ih za novo 
iskustvo, prosula latice svojih 
riječi od Radoboja do Krapine. 
Hvala svima na sudjelovanju i 
doprinosu ovom prekrasnom 
događanju! 

Jasenka Marmilić, 

stručna suradnica 


SVJETSKI METEOROLOŠKI DAN 

Svjetski meteorološki dan uspostavljen je 1961. godine u spomen na 
stvaranje Svjetske meteorološke organizacije 23. ožujka 1950. Ova 
organizacija svake godine objavljuje slogan za Svjetski dan meteoro- 
logije, a ovaj se dan obilježava u svim zemljama članicama. Svjetski 
meteorološki dan obilježili smo i u našoj školi. Istraživali smo što 
je meteorologija, mjerne instrumente u meteorologiji, vrste obla- 
ka, mjerili temperaturu i vlažnost zraka, te na kraju snimili i naš 
Dnevnik sa vremenskom prognozom. Sudjelovali učenici PŠ Gornja 
Šemnica i PŠ Jazvine. Učiteljica Marijana Martinez 

Županijsko natjecanje iz engleskog jezika 


USPJEŠNO SUDJELOVANJE 


Županijsko natjecanje iz informatike 


UČENIKA OŠ SIDE KOŠUTIĆ 
RADOBOJ NA ŽUPANIJSKIM 
NATJECANJIMA 


Nakon održanih školskih natjeca- 
nja, najuspješniji učenici naše ško- 
le pozvani su na županijsku razinu 
natjecanja i ostvarili odlične rezul- 
tate. Županijsko natjecanje iz fizi- 
ke održano je 9. ožujka u Osnovnoj 
školi Ante Kovačića Zlatar. Sudje- 
lovalo je 15 učenika osmih razreda 
koji su tijekom 180 minuta rješava- 
li 5 računskih i 2 praktična zadat- 
ka. Našu školu predstavljao je Roko 
Roca i osvojio treće mjesto. Čestitke 
Roku i mentorici učiteljici Dubravki 
Kiseljak-Hmelina. U osnovnoj ško- 
li Konjščina 11. ožujka održano je 
Županijsko natjecanje iz informatike. 
U kategoriji Digitalne kompetenci- 
je 6 sudjelovalo je 14 učenika šestih 
razreda. Našu školu predstavljali su 
Luka Cerovečki koji je osvojio prvo 
mjesto i Emil Cigula koji je osvojio 
treće mjesto. Bravo za uporne i vri- 
jedne dečke osposobljene za korište- 
nje digitalne tehnologije na kritički, 
siguran, suradnički i kreativan način. 
Pripremala ih je učiteljica Ivanka 
Švaljek. Dana 17. ožujka u Osnovnoj 
školi Đure Prejca u Desiniću održa- 
no je Županijsko natjecanje iz engle- 
skog jezika. Na natjecanju je ukupno 


SVIRAMO KAJ 


Učenici 3.a razreda sudjelovali su 
u glazbenoj radionici Tamburica, u 
sklopu projekta Sviramo Kaj. Radi- 
onicu su vodili prof. Pere Ištvančić 
i prof. Karlo Kukovačec, uz aktiv- 
no sudjelovanje naših trećaša. Je li 
na pomolu radobojski tamburaški 
orkestar? Bilo bi lijepo. 


Učiteljica 
Laura Kukovačec 


Županijsko natjecanje iz fizike 


sudjelovao 21 učenik među kojima je 
bilo i dvoje naših učenika. Irena Čer- 
pes (8.a) osvojila je sedmo, a Roko 
Roca (8.b) osmo mjesto. Čestitke 
učenicima na odličnim rezultatima 
te na uloženom trudu mentorici uči- 
teljici Dijani Mikša. Irena Čerpes je 
pozvana na Županijsko natjecanje 
iz povijesti, koje se održalo 10. ožuj- 
ka u OŠ Marija Bistrica. Ostvarila 
je visoko peto mjesto. Pripremala 
ju je učiteljica Magdalena Želimor- 
ski. Čestitamo učenicima i njihovim 
metoricama na uspjehu! 
Pripremila: 
Jasenka Marmilić, 
stručna suradnica knjižničarka 


USKRŠNJA IZLOŽBA 
ZADRUGARA 


U holu škole zadrugari su izložili 
radove povodom nadolazećeg blag- 
dana pod nazivom Ususret Uskrsu. 
Bogata ponuda pisanica od gipsa 
ukrašenih dekupaž tehnikom izma- 
mila je poglede mnogih učenika, 
učitelja i ostalih djelatnika škole. 
Nadamo se da će i na Vašim licima 
izmamiti osmijeh, probuditi dašak 
proljeća kojemu se zajedno veselimo. 


Voditeljica učeničke zadruge 
Ivanka Švaljek 


Radobojski umirovljenici proslavili 
Dan žena i obišli Plitvička jezera 
STARIJI OD 65 

GODINA ZNAJU KAKO 
PROSLAVITI DAN ŽENA 


Općinska udruga umirovljenika ,Radoboj- 
sko srce 65+““ iu ožujku je nastavila s orga- 
nizacijom aktivnosti za svoje članice i čla- 
nove. Nakon što su u veljači proslavili Dan 
zaljubljenih ,Valentinovo“ u ožujku su se 
okupili u Hiži zagorskih štrukli da bi pro- 
slavili Dan žena. Načelnik Općine Radoboj, 
Anđelko Topolovec i predsjednica Općin- 
skog vijeća Vanja Potočki ženskom dijelu 
članstva podijelili su karanfile, a druženje 
je nastavljeno u ugodnom raspoloženju uz 
pjesmu i ples.U subotu 26. ožujka članice i 
članovi Udruge umirovljenik ,Radobojsko 
srce 65+“ otišli su na izlet. Krcat autobus 
krenuo je put Plitvičkih jezera, a nije izo- 
stalo ni razgledavanje poznatih Rastoka kod 
Slunja. Šetnja uređenim stazama uz Plirvič- 
ka jezera po prekrasnom vremenu i ugodno 
druženje svima je ostalo u nezaboravnom 
sjećanju. 


Uz Dan žena umirovljenice su dobile cvijeće, a nije izostalo ni veselo druženje 


& Radobo 

U GODINU DANA ODRŽANO SEDAMNAEST RAZNOVRSNIH AKTIVNOSTI U 
KOJIMA SU SUDJELOVALI STARIJI OD 54 | MLAĐI OD 25 GODINA 


KREATIVNO PREKO INTERNETA 


Kulturno umjetničko društvo Zagorec Radoboj 
s ciljem da zainteresiranima pruži sudjelovanje 
u nizu raznovrsnih aktivnosti u vrijeme ogra- 
ničenja okupljanja zbog epidemije COVID-a 
bez izravnog druženja, prijavilo se na raspisani 
natječaj pod nazivom Kreativno preko interne- 
ta. Projekt je prihvaćen i za njegovu je realizaci- 
ju dobiveno 347.715 kuna. Realizacija je trajala 
od 22. ožujka 2021. do 22. ožujka 2022. godi- 
ne. Projekt Kreativno online uključivao je cilja- 
ne skupine, starije od 54 godine i mlade do 25 
godina s područja Radoboja i okolice čiji je inte- 
res likovna, dramska, glazbena i filmska umjet- 
nost, kulturna baština i niz drugih kreativnih 
radionica . Projekt Kreativno preko interneta 
omogućio je kulturne i kreativne aktivnosti za 
koje se može reći da su bile interesantne, edu- 
kativne, zanimljive i da su rezultirale i daljnjim 
druženjima i razvojem drugih kreativnih sadr- 
žaja. Općina Radoboj također je sudjelovala i 
bila je dio zanimljivih i interesantnih projektnih 
aktivnosti koje su se odvijale u proteklih godi- 
nu dana. Planirano je i realizirano sveukupno 
17 raznovrsnih aktivnosti. Osim samog sudje- 
lovanja na radionicama u projektu Kreativno 
online, pripadnicima ciljnih skupina omoguće- 
na je nabavka potrebnog materijala za rad na 
pojedinim radionicama, a onima koji nisu imali 
tehničke mogućnosti sudjelovati u radionica- 
ma putem interneta to im je bilo omogućeno u 
prostorima Prijavitelja i Partner Muzej Radboa 
bio je partner _i voditelj projekta Kreativno onli- 
ne, te je također i provodio radionice Kulturne 
baštine. Za osobe od 54 godine realizirano je 
6 radionica: Likovna radionica, Radionica kul- 
turne baštine, Radionica lutkarstva, Radionica 
kiparstva, Radionica glume i Radionica kaza- 
lišne kritike. Za mlade do 25 godina realizirano 
je 10 radionica: Likovna radionica, Radionica 
kulturne baštine, Radionica ilustracije, Radio- 
nica lutkarstva, Radionica kiparstva Radionica 
glume, Radionica pisanja, Radionica kompo- 
niranja i slušaonica klasične glazbe i Radioni- 
ca filmske kritike. Također su održani susre- 
ti preko interneta sa 4 pisca za djecu i mlade. 
Voditelji su tijekom navedenog perioda odradili 
pojedinačno po 22 dana, odnosno 22 sata pro- 
grama po radionici. Kada se sve izbroji odrađe- 
no je više od 224 dana participativnih kulturnih 
i umjetničkih aktivnosti za mlade od 25 godina, 
a također i 132 dana participativnih kulturnih 
i umjetničkih aktivnosti za starije od 54 godi- 
ne. Ukupno to iznosi preko 356 sati raznovrsnih 
radionica. Možemo reći da su sve radionice bile 
uspješne i kreativne. A ta uspješnost vidljiva je 
putem objavljenih e-zbirki radova s radionice 
pisanja, ilustracije i radionice komponiranja. 


o 
Nacionalna 
[ ] zaklada za 
o razvoj 
hk * civilnoga 
Kreativno ončine društva 


Kutaaka urja 
Paget do fotdova EL 


EUROPSKI STRUKTURKI ripsse, 
1INVESTICISKI FONDOVI Ž seo 


Projekt je sufinancirala Europska unija iz Europskog socijalnog fonda. 


hi 


Sadržaj ovog teksta isključiva je odgovornost KUD-a 'Zagorec' Radoboj 


Također i putem e-kataloga radova nastalih na 
likovnoj radionici i radionici kiparstva, virtual- 
nih izložbi radova nastalih na likovnoj radioni- 
ci i radionici kiparstva. Sve navedeno objavljeno 
je na web stranici projekta www.kudzagorec.hr 
koja je izrađena zahvaljujući sredstvima Europ- 
skog socijalnog fonda.Voditelji radionica bili su 
stručne osobe, te ovim putem zahvaljujemo svi- 
ma, voditeljici radionica ilustracije Ivani Bajcer, 
voditelju radionica kiparstva Tomislavu Hršaku, 
voditelju radionica kazališne kritike Igoru Treti- 
njaku, voditelju radionica filmske kritike Deanu 
Šoši, voditeljicama glumačkih radionica Đurđici 
Seleš i Dei Presečki, voditeljici Likovnih radioni- 
ca Moniki Hršak, voditeljici radionica kreativnog 
pisanja i moderatorici susreta s piscima Jeleni 
Pervan, voditeljici radionica lutkarstva Tratinči- 
ci Slaviček i voditelju slušaonice klasične glaz- 
be i komponiranja Ivanu Kšeneku.Zahvaljujemo 
također i na tehničkoj podršci informatičara i 
lektora i urednika online zbirke i likovnog kata- 
loga.Zahvale upućujemo i gostujućim piscima: 
Meliti Rundek, Jadranku Bitencu, Gordani Luka- 
čić i Ratku Bjelčiću.Zahvaljujemo najviše ovim 
putem svim sudionicima koji su sudjelovali u 
projektnim aktivnostima. ,Nadamo se da smo 
zajedničkim snagama uspjeli mladima i stariji- 
ma omogućiti zanimljive kreativne sadržaje i da 
će znanja i vještine koja su stekli tijekom traja- 
nja projekta primjenjivati za aktivno uključiva- 
nje u kulturne sadržaje našeg mjesta i šire te da 
će kreativnost odabrati i za daljnju budućnost. , 
naglasio je na kraju završne konferencije Robert 
Mikša, predsjednik KUD-A Zagorec Radoboj. 

U sklopu priprema za nastavak proljetnog 
dijela natjecanja, Nogometni klub Radoboj 
tijekom ožujka bio je organizator i domaćin 
nogometnog turnira ,Hude ose 2022.“ za regi- 
strirane klubove. Nogometni turnir održava se 
na igralištu s umjetnom travom u dane viken- 
de. U subotu i nedjelju (5. i 6. ožujka) održano je 
nogometno natjecanje i u kategorijama ,kade- 
ti“ i pioniri“. U kategoriji kadeta sudjelovalo je 
ukupno pet natjecateljskih ekipa. Nakon izni- 
mno uzbudljivih i kvalitetnih susreta, te neiz- 
vjesnosti do samog kraja prvo mjesto osvojila 
je ekipa NK Jedinstvo Sveti Križ Začretje, drugo 
mjesto ekipa NK Gaj Mače, treće mjesto ekipa 
NK Tondach, četvrto mjesto ekipa NK Rado- 
boj, te peto mjesto ekipa NK Lobor. U kategoriji 
»pionira“ sudjelovale su četiri natjecateljske eki- 
pe, te je nakon odigravanja međusobnih susre- 
ta ostvaren sljedeći poredak; 1. mjesto NK Ton- 
dach, 2. mjesto NK Jedinstvo, 3. mjesto Stubica, 
te 4. mjesto NK Oroslavje. 


U subotu i nedjelju (12. i 13. ožujka) na terenu s 
umjetnom travom nogometnog kluba Radoboj 
održan je nogometni turnir u kategoriji ,Mlađih 
pionira“. Sudjelovalo je pet natjecateljskih eki- 
pa, a nakon prikazane dobre igre u oba natje- 
cateljska dana ostvaren je sljedeći poredak; 1. 
mjesto NK Pregrada, 2. mjesto NK Tondach, 
3. mjesto NK Jedinstvo, 4. mjesto NK Zagorec 
VT i 5. mjesto NK Radoboj. Za vikend 19. i 20. 
ožujka u sklopu nogometnog turnira ,Hude ose 
2022.,“ svoje susrete odigrali su nogometaši u 
kategoriji ,Limača“. Lijepo, rano proljetno vrije- 
me na terenu s umjetnom travnom okupilo je 
12 registriranih nogometnih klubova s područ- 
ja Krapinsko - zagorske županije. U subotu 19. 
ožujka na rasporedu su bile utakmice po skupi- 
nama u kojima su prolazak u dalji krug natjeca- 


nja osigurale ekipe; NK Zagorec VT, NK Zagorec 
KR, NK Jedinstvo, NK Rudar DZ, NK Pregrada, 
NK Mladost Zabok, NK Oroslavje i NK Rado- 
boj. U nedjelju 20. ožujka na rasporedu su bile 
utakmice četvrtine finale u kojima su ekipe NK 
Zagorec VT, NK Pregrada, NK Rudar DZ i NK 
Oroslavje izborile samu završnicu. U polufinalu 
u napetoj i neizvjesnoj utakmici ekipa NK Zago- 
rec VT pobijedila je ekipu NK Pregrade, a ekipa 
NK Rudar DZ pobijedila je ekipu NK Oroslavja. 
U utakmici za treće mjesto ekipa NK Pregrada 
pobijedila je ekipu NK Oroslavja, dok je u veli- 
kom finalu ekipa NK Zagorec VT svladala ekipu 
NK Rudar DZ. 


Posljednjeg vikenda, 26. i 27. ožujka u sklopu 
nogometnog turnira ,Hude ose 2022.,“ svo- 
je susrete odigrali su i najmlađi nogometaši - 
,Zagići“. Prijavilo se 11. registriranih nogomet- 
nih klubova s područja Krapinsko - zagorske 
županije. U subotu 26. ožujka na rasporedu 
su bile utakmice po skupinama u kojima su 
prolazak u dalji krug natjecanja osigurale eki- 
pe: NK Oroslavje, NK Pregrada 1, NK Tondach, 
NK Zagorec KR 1, NK Rudar DZ 1, NK Pregra- 
da 2, NK Klanjec i NK Jedinstvo. U nedjelju 27. 
ožujka na rasporedu su bile utakmice četvrtine 
finala u kojima su ekipe NK Zagorec KR 1, NK 
Klanjec, NK Rudar DZ 1 i NK Oroslavje izborile 
samu završnicu. U polufinalu u napetoj i neiz- 
vjesnoj utakmici ekipa NK Klanjec pobijedila je 
ekipu NK Zagorec KR 1, a ekipa NK Rudar DZ 1 
pobijedila je ekipu NK Oroslavja. U utakmici za 
treće mjesto ekipa NK Zagorec KR 1 pobijedila 
je ekipu NK Oroslavja, dok je u velikom finalu 
ekipa NK Klanjec svladala ekipu NK Rudar DZ 1. 
Natjecanjem ,Zagića“ završeno je ovogodišnje 


DSE 2022, 


izdanje turnira ,HUDE OSE 2022.“ NK Rado- 
boj zahvaljuje se svim klubovima na sudjelo- 
vanju, prikazanoj igri i sportskom duhu, te im 
želi puno uspjeha u nastavku proljetnog dijela 
nogometne sezone. 


Ka 
i Mj 2) 


je u 


Nastavak proljetnog dijela sezone 

Nakon poduže zimske stanke i odrađenih 
proljetnih pripremnih treninga, u nedjelju 
27. ožujka nastavljeno je natjecanje - prven- 
stvo u 2. ŽNL KZŽ. Seniorska ekipa Nogomet- 
nog kluba Radoboj gostovala je u Desiniću te 
ostvarila pobjedu 0-4. Do pobjede su stigli 
hat trickom Zorana Gotlina i golom Antonia 
Smrečkog. Ovaj vikend s nastavkom natje- 
canja u proljetnom dijelu sezone krenuli su i 
mlađi pioniri koji su na domaćem terenu svla- 
dali ekipu NK Mladost (MB) rezultatom 5:0, te 
kadeti koji su na domaćem terenu izgubili od 
ekipe NK Jedinstvo. 


Raspored travanj seniori; 


03. travnja 2022., 
16:00 sati, Gubaševo; 
NK Đalski - NK Radoboj 


18. travnja 2022., 
16:30 sati, Budinščina; 
NK Milengrad 2005 - NK Radoboj 


24. travnja 2022., 
17:00 sari Radoboj; 
NK Radoboj - NK Zagorec (VT) 


Seniori su proljetni dio natjecanja započeli pobjedom u Desiniću 


ci 


V ' 
Sretan i blagoslovljen 
Uskrs i uskrsni blagdani! 


Povodom nadolazećeg blagdana Uskrsa koji nam iznova pruža priliku dausmjerimo 
svoja razmišljanja prema razumijevanju i toleranciji, miroljubivosti i vjeri kao 
temeljnim vrijednostima kojima gradimo odnos prema sebi i drugima, budimo 
ujedinjeni u dobrim željama, zdravlju i blagostanju za sve nas. 


Slaveći Uskrs slavimo nadu, radost i život, svaki trenutak s obitelji i prijateljima koji 
je neprocjenjivo bogatstvo. 

Podijelimo blagoslov sreće, ljubavi i zdravlja u krugu obitelji i pružimo ruku svim 
potrebitima. 


Sretan i blagoslovljen Uskrs te obilje mira i blagostanja žele Vam: 

Općinski načelnik Anđelko Topolovec, privremena zamjenica općinskog načelnika Općine Radoboj 
Ljerka Strahinec, predsjednica Općinskog vijeća Vanja Potočki, vijećnici Općinskog vijeća, ravnateljica 
Muzeja Radboa Ivana Hazulin Pospiš, pročelnica Jedinstvenog upravnog odjela Općine Radoboj 
Marija Pernjek i djelatnici Jedinstvenog upravnog odjela Općine Radoboj 


Općina Radoboj 


